laion/Wikipedia-Exotic huggingface dataset:
סרגיי חוחלוב-סימסון

סרגיי חוחלוב-סימסון (באסטונית: Sergei Hohlov-Simson; נולד ב-22 באפריל 1972) הוא כדורגלן עבר אסטוני ששיחק בעמדת הקשר. כיום משמש כנשיא קבוצת לבדיה טאלין. חוחלוב-סימסון התחיל את הקריירה שלו בפלורה טאלין אלייה הצטרף בשנת 1992, עימה זכה באליפות עונה לאחר מכן. בשנת 1995 עבר בטרביס פארנו בה שיחק שנתיים ולאחר מכן חזר לפלורה טאלין עימה זכה בשתי אליפויות רצופות. בשנת 1999 חתם בויליאנדי טולאביק וכעבור חצי עונה חתם בהפועל כפר סבא הליגת העל. ב-22 בינואר 2000 ערך את הופעת הבכורה שלו בכפר סבא בתיקו 1-1 נגד בית"ר ירושלים. בתום העונה ירד עם כפר סבא לליגה הלאומית וחתם בהפועל טייבה מהליגה הארצית. בשנת 2001 חתם בהאמקאם הנורווגית בה מיעט לשחק. שנה לאחר מכן חזר לאסטוניה הפעם ללבדיה טאלין בה סיים את הקריירה שלו. בשנת 2011 מונה למאמן לבדיה טאלין אותה עזב לאחר מספר חודשים. פלורה טאלין אליפות אסטוניה: 1993/1994, 1997/1998, 1998 הגביע האסטוני: 1994/1995, 1997/1998 לבדיה טאלין הגביע האסטוני: 2003/2004 הסופר קאפ האסטוני: 2004 סרגיי חוחלוב-סימסון, באתר Transfermarkt סרגיי חוחלוב-סימסון, באתר WorldFootball.net סרגיי חוחלוב-סימסון, באתר National Football Teams סרגיי חוחלוב-סימסון, באתר FootballDatabase.eu פרופיל המאמן, באתר Transfermarkt
פסק דין ירדור

פסק דין ירדור, או בשמו המלא, ע"ב 1/65 יעקב ירדור ואחרים נ' יו"ר ועדת הבחירות המרכזית לכנסת השישית, משנת 1965, עוסק בשאלת סמכותה של ועדת הבחירות המרכזית לפסול רשימה מלהתמודד בבחירות לכנסת, וקובע את זכותה של הדמוקרטיה להתגונן מפני מי שמעוניין לפגוע בעצם קיומה של המדינה. פסק דין מגדיר את האיזון בין הזכות להיבחר לבין הרצון לשמור על ישראל כמדינה יהודית ודמוקרטית. ראשית הפרשה בכך שוועדת הבחירות המרכזית סירבה לאשר את "רשימת הסוציאליסטים", שהגישה את מועמדותה לכנסת השישית. הסירוב נומק בטענה שמדובר בהתאגדות בלתי-חוקית, הואיל ויוזמיה שוללים את שלמות מדינת ישראל ואת עצם קיומה. יו"ר הוועדה, השופט משה לנדוי, הודיע על כך לרשימה. הוא ביסס טענה זו על כך שחמישה מתוך עשרת מועמדי הרשימה היו חברים בארגון "אל ארד", אשר ניסה לפני כן להירשם לפי חוק האגודות העות'מאני ובקשתו זו נדחתה על ידי הממונה על מחוז חיפה ומאוחר יותר גם על ידי בית המשפט העליון, ואשר הוכרז על ידי שר הביטחון כארגון בלתי-חוקי על סמך תקנות ההגנה (שעת חירום). לפני הפנייה להתארגן בתור אגודה הייתה פנייה לרשם החברות לרשום חברה בשם "אל-ארד בע"מ" ורשם החברות סירב לרשמה, אך בית המשפט העליון חייב אותה לרשמה. אחד מחברי הוועדה אף טען כי התנועה קבלה עצה מרדיו קהיר לרכוש חסינות פרלמנטרית כדי שלא יוכלו לרדוף אותה. יעקב ירדור, לוחם לח"י לשעבר ומשפטן, ערער בשם רשימת הסוציאליסטים בפני בית המשפט העליון על החלטת ועדת הבחירות המרכזית. טענתו המרכזית הייתה שאין לוועדה סמכות חוקית לפסול את הרשימה אלא מסיבות טכניות, ולפיכך עצם פסילתם היא מעשה לא-חוקי. לעומת זאת, טען משה בן זאב, היועץ המשפטי לממשלה, שייצג את ועדת הבחירות המרכזית, שרשימה זו שמה לעצמה למטרה לחתור תחת עצם קיומה של מדינת ישראל, ומשום כך יש למדינה מלוא הזכות לפסול אותה מלהתמודד בבחירות. בית המשפט העליון דחה את הערעור ברוב של שניים מול אחד: הנשיא שמעון אגרנט והשופט יואל זוסמן תמכו בדעתו של השופט לנדוי כיו"ר ועדת הבחירות ובהחלטת הוועדה לפסול את הרשימה, ופסקו שלוועדת הבחירות המרכזית ישנה הסמכות לפסול רשימות אף בהיעדר חקיקה מפורשת בנושא במקרה קיצוני של שלילת עצם קיומה של המדינה, בעוד השופט חיים כהן קיבל את הערעור בדעת מיעוט וטען ש"אין שוללים זכות, ולו מן הפושע המסוכן ביותר, אלא בהתאם לחוק". בשנת 1984 פסק בית המשפט העליון, ובראשו הנשיא מאיר שמגר, בפס"ד ניימן הראשון (ע"ב 2/84) שהלכת ירדור אינה חלה על רשימות השוללות את אופייה הדמוקרטי של המדינה (בהתייחס לרשימת כ"ך) ושאין להרחיבה. בית המשפט קרא לכנסת לקבוע בחוק אילו רשימות ניתן לפסול. בעקבות זאת, חוקק סעיף 7א לחוק יסוד: הכנסת, ובשנת 1988 פסק הנשיא שמגר בפס"ד ניימן השני (ע"ב 1/88), בהסכמת חמשת חברי ההרכב, שיש לפרש סעיף זה באופן מצמצם, אך ניתן לפסול על פיו את רשימת כ"ך. ע"ב 1/65 יעקב ירדור ואחרים נ' יו"ר ועדת הבחירות המרכזית לכנסת השישית פסק דין ירדור באתר הספרייה הלאומית בג"ץ 253/64 סברי ג׳ריס נגד הממונה על מחוז חיפה, ניתן ב-11 בנובמבר 1964
קרתאלו (מצביא בצבאו של חניבעל)

קרתאלו (בלטינית: Carthalo מת בשנת 209 לפנה"ס) היה מצביא קרתגי בצבאו של חניבעל שלחם במלחמה הפונית השנייה. קרתאלו נזכר לראשונה במהלך קרב קאנאי כאשר הטיל מצור על יחידת נמלטים. לאחר הקרב חניבעל שלח אותו לרומא לצורך משא ומתן על כניעה, אולם הדיקטטור החדש של העיר, מרקוס יוניוס פארה, סירב לדון בנושא ואף סירב לפדות את החיילים הרומאיים שנפלו בשבי. הוא נזכר שוב כאשר נשלח למסור את גופתו של הפרוקונסול טיבריוס סמפרוניוס גרקכוס (שנהרג במהלך המצור על קאפואה בשנת 212 לפנה"ס) לידי הרומאים. חניבעל מינה אותו כמושל העיר טראנטום, הייתה זו עיר נמל חשובה וחזקה, והרומאים עשו הכל כדי ללוכדה מחדש. פלוטרכוס מוסר סיפור שנוי במחלוקת לפיו קצין ברוטי (שבט גאלי) שפיקד על חיל המשמר העירוני של קרתאלו, היה מאוהב בנערה רומאית שאחיה שירת בצבה הרומאי. המפקד הרומאי פאביוס מאקסימוס שלח אותו להסתנן לעיר בחשאי, ויחד עם אחותו השפיע על הברוטי לערוק לצד הרומאי. הברוטי מונע בכוח אהבתו פתח בשנת 209 לפנה"ס את שערי העיר, והרומאים זרמו פנימה. קרתאלו שהבין שהקרב אבוד הניח את נשקו וצעד כדי לבקש חנינה מפאביוס, אולם בדרך נהרג בידי חייל רומאי. טיטוס ליוויוס, ספר עשרים ושניים, 49. טיטוס ליוויוס, ספר עשרים ושניים, 58. טיטוס ליוויוס, ספר עשרים וחמישה, 17. פלוטרכוס, "חיי פאביוס", 22. אפיאנוס, "המלחמות הפוניות", 49. טיטוס ליוויוס, ספר עשרים ושבעה, 16.
ואלריס שבאלה

ולאריס שבאלה (בלטבית: Valērijs Šabala; נולד ב־12 באוקטובר 1994) הוא כדורגלן לטבי המשחק בעמדת החלוץ בחויניצ'נקה חויניצה. שבאלה התחיל את הקריירה שלו במחלקת הנוער של דאוגבה ריגה. ב-15 באוקטובר 2009 ערך את הופעת הבכורה שלו בקבוצה הבוגרת בהפסד 8-0 נגד ונטספילס. בתום עונת 2009 ירדה דאוגבה לליגה השנייה והוא חתם באולימפס JFK. ב-23 באפריל 2010 ובכך הפך לכדורגלן הצעיר ביותר שמבקיע במשחק בליגה אירופית כלשהי כאשר הוא רק בן 15 ו-193 ימים, שיא שנשבר אחרי 4 שנים. בפברואר 2011 חתם בסקונטו ריגה. בעונת הבכורה שלו התקשה שבאלה לקבל דקות משחק וסיים את העונה עם 22 הופעות ו-2 משחקים, אבל למרות זאת הוא זכה תואר "השחקן הצעיר של השנה בלטביה" וגרר התעניינות מצד מועדונים מהליגות הבכירות באירופה. בינואר 2012 התאמן עם דינמו קייב אבל בסופו של שוחרר. ב-30 ביוני 2012 שבאלה הבקיע את השלושער הראשון בקריירה. את עונת 2012 סיים עם 11 שערים ובמקום ה-5 בטבלת כובשי השערים של הליגה. ב-18 ביולי 2012 הבקיע את שער הבכורה שלו במסגרת אירופית בניצחון 1-2 נגד סלובן ליברץ במסגרת מוקדמות הליגה האירופית. ב-29 בינואר 2014 חתם ל-4.5 שנים בקלאב ברוז' הבלגית. לאחר החתימה נשאר בסקונטו כשחקן מושאל עד 1 ביולי 2014. ב-22 באוגוסט 2014 הושאל שוב הפעם לאנורתוסיס פמגוסטה הקפריסאית. בינואר 2015 הושאל לבאומיט ייאבלונס. בינואר 2021, חתם בוויטורול קונסטנצה מליגת העל הרומנית, אך ב-30 במרץ חתם בבלחטוב מליגת העל הפולנית. ב-18 ביולי 2021, שבאלה חתם בלייפאיה. שבאלה משחק כיום גם בנבחרת הצעירה של לטביה וגם בנבחרת הבוגרת. ב-24 במאי 2013 ערך את הופעת הבכורה שלו בנבחרת הבוגרת במשחק ידידות נגד קטאר. כעבור 4 ימים הבקיע את שערי הבכורה שלו בנבחרת בתיקו 3-3 נגד טורקיה. סקונטו ריגה הגביע הלטבי: 2011/2012 הליגה הבלטית: 2010/2011 נבחרת לטביה הגביע הבלטי: 2014 אישיים השחקן הצעיר של העונה בליגת העל הלטבית: 2011, 2012 חלוץ העונה בליגת העל הלטבית: 2013 ואלריס שבאלה, באתר Transfermarkt ואלריס שבאלה, באתר Soccerway ואלריס שבאלה, באתר WorldFootball.net ואלריס שבאלה, באתר National Football Teams ואלריס שבאלה, באתר FootballDatabase.eu
מחלון וכליון

מַחְלוֹן וכִלְיוֹן הם דמויות מקראיות של שני אחים המופיעים במגילת רות. השניים הם בניהם של אלימלך ונעמי. השניים נישאו לשתי אחיות: רות וערפה, בהתאמה, שעל-פי חז"ל היו בנותיו או נכדותיו של עגלון מלך מואב. משפחתם התגוררה בבית לחם ועקב הבצורת והרעב עזבה המשפחה את ארץ ישראל והתיישבו בשדה מואב. אלימלך ושני בניו מתו במואב ואילו נעמי ורות האלמנות חוזרות לארץ ישראל, לאחר שהבצורת והרעב תמו. ערפה מחליטה להישאר במואב. פירוש שמם הפשוט הוא מתיקות ("חילו" בערבית - מתוק) ושלמות (כליל), אך המדרש מוצא בשמם קיים רמז לגורלם המר של הבנים, בבחינת שם המעיד על בעליו, וילקוט שמעוני מבאר את שמם: " למה נקרא שמם מחלון וכליון? - מחלון שעשו עצמם חולין וכליון, שנתחייבו כליה". מדרש רות רבה מפרש את שמם כך: "מחלון וכליון - מחלון שנימח מן העולם, וכליון, שכלה מן העולם". בגמרא מקשרים מחלון וכליון לבין "יואש ושרף" שמוזכרים בספר דברי הימים. הגמרא מסבירה מדוע הם נקראו בשני שמות: ”רב ושמואל – חד אמר מחלון וכליון שמן, ולמה נקרא שמן שרף ויואש? יואש – שנתיאשו מן הגאולה; שרף שנתחייבו שרפה למקום. וחד אמר יואש ושרף שמן, ולמה נקרא שמן מחלון וכליון? מחלון – שעשו גופן חולין; וכליון – שנתחייבו כליה למקום” במגילה מסופר כי מחלון נישא לרות, ואילו כליון לערפה. רבי יוחנן דורש אפוא את שמם: "מחלון" - מלשון מחילה, שנישא לרות שהייתה מרתתת מן העבירות של ערפה כלפי חמותה. (ילק"ש רות פרק א' רמ"ז ת"ר) יאיר זקוביץ, מקרא לישראל: רות, ירושלים, מאגנס, 1990, עמ' 48. ילקוט שמעוני, רות רות רבה ב' ה' ספר דברי הימים א', פרק ד', פסוק כ"ב תלמוד בבלי, מסכת בבא בתרא, דף צ"א, עמוד ב'
ציפורי נמלים

ציפורי נמלים (שם מדעי: Thamnophilidae) הם משפחה של ציפורי שיר מדרום וממרכז אמריקה, הנעזרים בנמלים כדי לצוד חרקים ביערות גשם טרופיים. הם קרובים למשפחות דרום אמריקאיות נוספות כמו פלומגביים, טופקוליים ותנריים. ציפורי נמלים הן כהות או שחורות-לבנות. מקורן חזק ובעל בליטות ולהרבה מינים יש ציצות משונות לראשם. הן צדות בעיקר חסרי חוליות, אף שחלקן גדולות מספיק כדי לצוד חולייתנים קטנים. הן מחפשות חרקים שונים ברחבי היער, בעיקר בסבכים שמתחת הצמרות וגם על הקרקע. חלקם צדים בקבוצות ואחרים עוקבים אחרי נמלים ציידות, אשר צדות חרקים קטנים. חרקים שבורחים מהנמלים נטרפים על ידי הציפורים. ההסתייעות בנמלים היא זו שנתנה למשפחה זו את שמה. ציפורי נמלים שונות מצויות בסכנת הכחדה עקב אובדן יערות הגשם בהם הן חיות. Terenura (בו 2 מינים) Euchrepomis (בו 3 מינים) סוג ומין יחיד ציפור נמלים מפוספסת כנף (Myrmornis torquata) סוג ומין יחיד ציפור נמלים מנוקדת כנף (Pygiptila stellaris) סוג ומין יחיד ציפור נמלים רוסט (Thamnistes anabatinus) סוג ומין יחיד ציפור נמלים פירלי (Megastictus margaritatus) Thamnomanes (בו 4 מינים) סוג ומין יחיד ציפור נמלים מנומרת (Xenornis setifrons) סוג ומין יחיד ציפור נמלים מפוספסת (Dichrozona cincta) סוג ומין יחיד ציפור נמלים גדולה (Taraba major) סוג ומין יחיד ציפור נמלים מנוקדת גב (Hypoedaleus guttatus) סוג ומין יחיד ציפור נמלים ענקית (Batara cinerea) Mackenziaena (בו 2 מינים) Cymbilaimus (בו 2 מינים) Frederickena (בו 3 מינים) Dysithamnus (בו 8 מינים) Herpsilochmus (בו 15 מינים) Sakesphorus (בו 3 מינים) Thamnophilus (בו 31 מינים) - בו חנקן הנמלים Cercomacra (בו 7 מינים) סוג ומין יחיד ציפור סבך שחורה (Neoctantes niger) Clytoctantes (בו 2 מינים) סוג ומין יחיד ציפור נמלים מפוספסת גב (Myrmorchilus strigilatus) סוג ומין יחיד ציפור נמלים מנוקדת כנף (Microrhopias quixensis) סוג ומין יחיד ציפור נמלים שחורה-לבנה (Myrmochanes hemileucus) Epinecrophylla (בו 8 מינים) Myrmotherula (בו 26 מינים) סוג ומין יחיד ציפור נמלים מכוכב חזה (Rhopias gularis) Isleria (בו 2 מינים) Phlegopsis (בו 3 מינים) סוג ומין יחיד ציפור נמלים אוצלוטית (Phaenostictus mcleannani) Gymnopithys (בו 5 מינים) Rhegmatorhina (בו 5 מינים) Cercomacroides (בו 6 מינים) Hypocnemis (בו 8 מינים) Drymophila (בו 11 מינים) סוג ומין יחיד ציפור נמלים כסופה (Sclateria naevia) Percnostola (בו 3 מינים) Schistocichla (בו 7 מינים) Myrmoborus (בו 4 מינים) סוג ומין יחיד ציפור נמלים חשופת כיפה (Gymnocichla nudiceps) סוג ומין יחיד ציפור נמלים דקה (Rhopornis ardesiacus) Pyriglena (בו 3 מינים) Hypocnemoides (בו 2 מינים) Hylophylax (בו 3 מינים) Willisornis (בו 2 מינים) Myrmeciza (בו 20-22 מינים) סוג ומין יחיד ציפור נמלים לבנת כנף (Biatas nigropectus) מדיה וקבצים בנושא ציפורי נמלים בוויקישיתוף ציפורי נמלים, באתר ITIS (באנגלית) ציפורי נמלים, באתר NCBI (באנגלית) ציפורי נמלים, באתר Animal Diversity Web (באנגלית) ציפורי נמלים, באתר האנציקלופדיה של החיים (באנגלית) ציפורי נמלים, באתר GBIF (באנגלית)
ולדימיר סברדלוב-אשכנזי

ולדימיר לאונידוביץ' סברדלוב (סברדלוב-אשכנזי) (ברוסית: Владимир Леонидович Свердлов; נולד ב-21 ביולי 1976 מוסקבה) הוא פסנתרן ומלחין רוסי. ולדימיר סברדלוב נולד למשפחה מוזיקלית. סבו היה דוד אשכנזי - פסנתרן מבצע, בעל עיטור "האמן העממי" של ברית המועצות. אמו היא ילנה דודובנה אשכנזי - פסנתרנית ומורה לפסנתר. דודו הוא ולדימיר אשכנזי - פסנתרן ומנצח מפורסם. אביו, לאוניד (אריה) סברדלוב, שחמטאי ומשורר, חי בישראל. סברדלוב למד בבית הספר המרכזי למוזיקה במוסקבה בכיתת פרופסור קריינב. המשיך את לימודיו  בבית הספר הגבוה למוזיקה בהנובר, גרמניה אצל הפרופסור אריה ורדי. בזמן לימודיו השתתף בכמה תחרויות בינלאומיות באיטליה ובבלגיה, שם קראו לו "האמן הרוסי הראשון במעלה" והשוו אותו לולדימיר הורוביץ. בשנת 1992 יצא לסיור בינלאומי ראשון בגרמניה בהשתתפות התזמורת הרדיו של פרנקפורט בניצוחו של דמיטרי קיטאיינקו. בשנת 1995 קיים הופעת בכורה בתל אביב עם התזמורת הפילהרמונית הישראלית. באותה תקופה הוציא את אלבומו הראשון מיצירות פרדריק שופן (Cypres), שהפך לרב מכר. בשנת 1993 ניצח בתחרות הבינלאומית Citta di Senigalia באיטליה. בשנת 1999 הגיע לגמר התחרות על שם המלכה אליזבת בבריסל. הוא הגיע בגמר למקום השישי וערער על החלטת השופטים. מההישג הזה החלה עלייתו של סברדלוב. הוא השתתף בפסטיבלים יוקרתיים, כולל Palais Princier de Monaco, La Roque d’Antheron (צרפת), "ארמונות סנקט פטרבורג", בפרויקט של מרתה ארחריץ'. בשנת 2000 הופיע לראשונה עם תזמורת הקונצרטחבאו באמסטרדם. השתתף כסולן בקונצרטים של התיאטרון בולשוי בניצוח א' ודרניקוב, התזמורת הפילהרמונית של מונטה קרלו בניצוח ג'נלואיג'י ג'למטי, התזמורת הפילהרמונית הישראלית בניצוח אריה ורדי ואחרים. סברדלוב הגיע למקום הראשון בתחרות ה-14 של אמני הפסנתר של מונטה קרלו בשנת 2006. הוא ייסד את התאחדות הקונצרטים Schwarzstein arts production בבלגיה ואת התחרות לפסנתרנים צעירים Chiba Festival ביפן. סברדלוב החל לכתוב מוזיקה בהשפעת המלחין הצרפתי ניקולה בקרי. במהלך חיפוש בלתי נלאה אחר צלילים לא מסורתיים ורצון למזג מוזיקה קלאסית וטכנולוגיה בת זמננו, מלחין סברדלוב יצירות לתיאטרון, לקולנוע ולטלוויזיה. סדרת קטעים לפסנתר אופוס 4, שיצאה לאור בשנת 2010 בהוצאה לאור "מוזיקה" במוסקבה, נחלה הצלחה רבה ופסנתרנים רבים מנגנים אותה. פרלוד אופוס 9 לכינור ופסנתר (בכורה:Festival de Menton, 2009, עם הכנר דמיטרי קוגן), פנטזיה אופוס 11 לכינור, אלט ופסנתר (2010), וריאציות לפסנתר (בכורה: Festival de l’Athénée, ז'נבה, 2010). סונאטה לפסנתר (בכורה: פסטיבל Pianissimo, טורדמברהף 2012), פנטזיה לקלרינט ופסנתר "תמונות מאמריקה" (2013), שביעייה "משחקי המוח" (2014), מוזיקה לסרט קולנוע "שלומות, אנו כאן", מוזיקה לטקס סיום של פסטיבל הקולנוע על שם טרקובסקי. בדצמבר 2013 קיבל פרס על שם מנשיר יעקובוב "על תרומה מכרעת כמלחין וכמבצע" על ביצוע פרלוד עם פוגה בדו מינור שכתב. ולדימיר סברדלוב-אשכנזי, באתר MusicBrainz (באנגלית) ולדימיר סברדלוב-אשכנזי, סרטון באתר יוטיוב, אינטרמצו עם אריק, 15 במרץ 2015 Эксцентрик и максималист: интервью журналу HAPPY
וייבאק מאשין

וייבאק מאשין (Wayback Machine) הוא ארכיון דיגיטלי של הרשת הכלל-עולמית אשר נוצר על ידי ארכיון האינטרנט, ארגון אמריקאי ללא כוונת רווח הממוקם בסן פרנסיסקו שבקליפורניה. האתר מספק למשתמשים בו אפשרות לצפות בהעתקים ישנים של דפי אינטרנט. בין השנים 1996 עד 2021 נשמרו בארכיון מעל ל-552 מיליארד דפי אינטרנט. התוכנות של הארכיון סורקות כל העת את ה-World Wide Web ומאחסנות בארכיון כל העת דפי אינטרנט שונים הנגישים לציבור, הכוללים בתוכם גם קובצי גרפיקה. דפי אינטרנט שנסרקו בעבר נסרקים שוב כל מספר שבועות או חודשים, ובארכיון נשמרות גרסאות עדכניות שלהם רק אם חל שינוי כלשהו בתוכנם. מטרת הארכיון היא לשמר תוכן רב שהיה נעלם בלעדיו לצמיתות בכל פעם שאתרים משתנים או נסגרים. על מנת לצפות בגרסאות ישנות לדפי אינטרנט השמורים בארכיון המשתמשים באתר מזינים כתובת URL והאתר יציג רשימת תאריכים בהם נשמרו העתקים לאותו דף האינטרנט. האתר מכיל גם דפי אינטרנט רבים אותם גולשי אינטרנט שונים בחרו לשמור בארכיון. בעמוד הראשי של אתר הארכיון ניתן להקליד את שם דף האינטרנט, והאתר יבצע מעתה ואילך שמירה לדף זה כל מספר שבועות או כל מספר חודשים במקרה שחל שינוי כלשהו בתוכן. הארכיון הוקם ב-1996 על ידי ברוסטר קייל (אנ') וברוס גיליאט, וכיום מתחזקת אותו חברת אלכסה. archive.today מדיה וקבצים בנושא וייבאק מאשין בוויקישיתוף אתר האינטרנט הרשמי של וייבאק מאשין (באנגלית) וייבאק מאשין, ברשת החברתית אקס (טוויטר) אתר הארכיון The Cobweb: Can the Internet be archived? - פורסם בכתב העת הניו יורקר ב-26 בינואר 2015 אושרית גן-אל, ‏הארכיון של האינטרנט: מי מתעד את כל המידע שנמצא ברשת?, באתר גלובס, 9 במאי 2018 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ג'רי בנגטסון

ג'רי ריקרדו בנגטסון בודן (בספרדית: Jerry Ricardo Bengtson Bodden, נולד ב-8 באפריל 1987) הוא כדורגלן הונדורסי המשחק באולימפיה בעמדת החלוץ. בנגטסון ערך את הופעת הבכורה שלו ב-13 באוגוסט 2007 בווידה במשחק ליגה בליגת העל ההונדורסית נגד אולימפיה. ב-30 בספטמבר 2007 הבקיע את שער הבכורה שלו בתיקו 1-1 נגד ריאל אספנייה. במשך 3 עונות במועדון הוא כבש 32 שערים. בקיץ 2010 יצא למבחנים בא.י.ק. סולנה אך לא הרשים ושוחרר. ב-26 בנובמבר 2010 חתם במוטגואה, התחיל בתהליך חזרה לכושר מאחר שלא שיחק מאז תחילת העונה. ב-30 בינואר 2011 ערך את הופעת הבכורה שלו במוטגואה בניצחון 0-1 נגד מראתון. בסיום עונת הקלאסורה זכה בתואר מלך השערים של הליגה והפך לכדורגלן ההונדורסי הראשון שזוכה בתואר שלוש עונות ברציפות, לאחר שעשה זו גם בעונת האפרטורה של אותה שנה ובעונה הקלאסורה של העונה שלפני כן, אז כשחקן וידה. ב-5 ביולי 2012 חתם בניו אינגלנד רבולושן מה-MLS. ב-25 ביולי 2014 הושאל לבלגראנו מליגת העל הארגנטינאית. ב-1 באוגוסט 2015 חתם בפרספוליס האיראנית עד לסיום העונה. באפריל 2010 ערך את הופעת הבכורה שלו בנבחרת הונדורס במשחק ידידות נגד ונצואלה. ב-9 בפברואר 2011 הבקיע את שער הבכורה שלו בנבחרת בתיקו 1-1 נגד אקוודור. בנגטסון השתתף עם הנבחרת בגביע הזהב 2011, אולימפיאדת לונדון (2012) ומונדיאל 2014. מוטגואה אליפות הונדורס: 2010/2011 (קלאסורה) אישיים מלך השערים של ליגת העל ההונדורסית: 2009/2010 (קלאסורה), 2010/2011 (אפרטורה), 2010/2011 (אפרטורה) מדיה וקבצים בנושא ג'רי בנגטסון בוויקישיתוף ג'רי בנגטסון, ברשת החברתית אקס (טוויטר) ג'רי בנגטסון, באתר Transfermarkt ג'רי בנגטסון, באתר Soccerway ג'רי בנגטסון, באתר WorldFootball.net ג'רי בנגטסון, באתר National Football Teams ג'רי בנגטסון, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
בעיית אפולוניוס

בגאומטריה אוקלידית, בעיית אפולוניוס או בעיית המגעים מוגדרת כבניית מעגל שמשיק לצירוף כלשהו של שלושה אובייקטים במישור: נקודה, קו ישר ומעגל . אפולוניוס מפרגה (בקירוב 262 לפנה"ס עד 190 לפנה"ס) פרסם את הבעיה המפורסמת בעבודתו Ἐπαφαί ("משיקיים") אך לא נתן לה את כל הפתרונות האפשריים; עבודה זו אבדה, אך דיווח על תוצאותיו נכתב על ידי פאפוס מאלכסנדריה בן המאה ה-4 ושרד. מספר הצירופים בין שלושת האובייקטים הוא עשרה. פאפוס התייחס למקרה של שלושה מעגלים כבעיה העשירית והקשה מכולן. לעיתים בעיית אפולוניוס מתייחסת אליה בלבד. בשנת 1600 פתר פרנסואה וייט את כל עשרת המקרים בעזרת סרגל ומחוגה. האובייקטים יכולים לחתוך זה את זה, אך נהוג להתייחס למקרים בהם הם נפרדים זה מזה. לבעיה העשירית יש שמונה פתרונות אפשריים (אחד מהם בתרשים 1). יש שמונה מעגלים אפשריים שמשיקים לשלושת המעגלים הנתונים (תרשים 2). כל מעגל מקיף תת-קבוצה שונה מתוך שלושת המעגלים וליתר המעגלים הוא משיק מבחוץ. ישנן 8 תתי קבוצות אפשריות בקבוצה בה העצמה היא 3, מאחר ש 8 = 23. מדיה וקבצים בנושא בעיית אפולוניוס בוויקישיתוף בעיית אפולוניוס, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
מנקיניים

מנקיניים (שם מדעי: Pipridae) היא משפחת ציפורי שיר, החיים ביערות דרום ומרכז אמריקה. הם עופות קטנים בדרך כלל באורך 7-15 ס"מ בממוצע, הם בעלי זנבות קצרים, כנפיים רחבות וראשים גדולים ובעלי "כיפה" גדולה ומקושטת וכן הפנים. חלק מהמינים יודעים לבצע להטוטים לפני הנקבות בעת החיזור, כמו לרקד על הענפים ולעוף בהיפוכים. בנוסף הם בעלי כישרון מוזיקלי גדול והם יודעים לסלסל ולזמר לנקבות. הזכרים אינם דואגים לנקבות ולביצים לאחר ההזדווגות. סוג ומין יחיד מנקין לבן-ציצה (Dixiphia pipra) מנקין (Pipra) - בו 3 מינים, ביניהם מנקין זנב-תיל Ceratopipra - בו 5 מינים, ביניהם מנקין אדום-כיפה ומנקין זהוב-ראש Lepidothrix - בו 8 מינים, ביניהם מנקין כחול-כיפה Antilophia - בו 2 מינים Chiroxiphia - בו 5 מינים ביניהם מנקין ארוך-זנב ומנקין כחול סוג ומין יחיד מנקין זנב-סיכה (Ilicura militaris) סוג ומין יחיד מנקין זהוב-כנף (Masius chrysopterus) Corapipo - בו 3 מינים Manacus - בו 4 מינים ביניהם מנקין זהוב-צוואר ומנקין לבן-זקן Machaeropterus - בו 3 מינים ביניהם מנקין אדום-מצח Xenopipo - בו 2 מינים סוג ומין יחיד מנקין ירוק (Cryptopipo holochlora) Chloropipo - בו 2 מינים Heterocercus - בו 3 מינים Neopelma - בו 5 מינים Tyranneutes - בו 2 מינים Piprites - בו 3 מינים מדיה וקבצים בנושא מנקיניים בוויקישיתוף מנקיניים, באתר ITIS (באנגלית) מנקיניים, באתר NCBI (באנגלית) מנקיניים, באתר האנציקלופדיה של החיים (באנגלית) מנקיניים, באתר GBIF (באנגלית) מנקיניים, באתר אנציקלופדיה בריטניקה (באנגלית) מנקיניים באתר BIRD FAMILIES OF THE WORLD גלריות של מנקינים
הידאו קוג'ימה

הידאו קוג'ימה (ביפנית: 小島 秀夫; נולד ב-24 באוגוסט 1963) הוא מפתח משחקי וידאו יפני, תסריטאי ומפיק, מייסד האולפן "קוג'ימה הפקות". בעבר הועסק על ידי חברת קונאמי כסגן-נשיא של חטיבת "Konami Digital Entertainment", תפקיד שבו החזיק עד שנת 2011. קוג'ימה נחשב לאחד מהיוצרים המשפיעים והחדשניים ביותר בתעשיית משחקי הווידאו. בשנת 2015 החלו דיווחים על כך שקוג'ימה יעזוב את Konami, המפיצה שאיתה עבד במשך שנים ארוכות לאחר צאת המשחק Metal Gear Solid V: The Phantom Pain[דרוש מקור]. מאוחר יותר Konami ציינה כי הם מחפשים עובדים לצוות חדש לכותרי Metal Gear. שמו של קוג'ימה הוסר מעטיפת המשחק ושם האולפן Kojima Productions שונה ל-Konami Los Angeles[דרוש מקור]. מיד לאחר שעזב את קונאמי הכריז קוג'ימה כי החברה החדשה שלו, שנקראה גם היא "Kojima Productions", תפתח משחק בלעדי לפלייסטיישן 4. בכנס E3 2016 המשחק הוכרז בתור "Death Stranding". במהלך השנים נודע כי צוות השחקנים במשחק יכלול את נורמן רידוס, מאדס מיקלסן ולאה סדו. המשחק יצא לבסוף ב-2019, וזכה לשבחים על הגרפיקה, המוזיקה והדיבוב, אך לביקורות מעורבות על הגיימפליי והסיפור. למרות זאת, המשחק הצליח מאוד במכירות והיה מועמד (וגם זכה) לפרסים, וגם הוכרזה גרסה של המשחק למחשב. בשנת 2019 גילם מתנקש בסדרה "זקנים מכדי לגווע ולמות צעירים" שיצרו ניקולס וינדינג רפן ואד ברובייקר לרשת אמזון. בספטמבר 2024 חתם עם סוכנות הכישרונות WME כדי להרחיב את פעילותו בהוליווד. הוא מתכנן להוציא לאור משחקים חדשים, כולל "Death Stranding 2", "Physint", ופרויקט משותף עם ג'ורדן פיל בשם "O.D.". קוג'ימה הדגיש כי הוא מגדיר את עצמו כעצמאי ובכוונתו להישאר כזה, ללא מימון חיצוני, עם הסטודיו Kojima Productions. קוג'ימה עובד גם על משחק בשם "Physint", שמתמקד בריגול ונמצא בשלב מוקדם של פיתוח. מדיה וקבצים בנושא הידאו קוג'ימה בוויקישיתוף אתר האינטרנט הרשמי של הידאו קוג'ימה הידאו קוג'ימה, ברשת החברתית אקס (טוויטר) הידאו קוג'ימה, ברשת החברתית אינסטגרם הידאו קוג'ימה, הבלוג הרשמי הידאו קוג'ימה, ברשת החברתית Goodreads Jennifer Maas, Video Game Legend Hideo Kojima Talks ‘Death Stranding’ Movie, Signing With WME for His Next Phase in Hollywood (EXCLUSIVE), Variety, ‏27 September 2024 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אובמה (יפן)

אובמה (ביפנית: 小浜市; תעתיק לטיני: Obama-shi) היא עיר ביפן הנמצאת באי הונשו, לחוף ים יפן. היא שוכנת בחבל צ'ובו ובמחוז פוקואי. אובמה פונה למפרץ וקאסה צפונית לקיוטו, ונמצאת במרחק של בין ארבע לשבע שעות נסיעה ברכבת מטוקיו. העיר זכתה לפרסום ותהודה עולמית ב-2008, ובפרט בארצות הברית, עקב שמה המשותף עם ברק אובמה, שהיה אז סנאטור שהתמודד בבחירות לנשיא ארצות הברית. מקור השם אובמה ביפנית הוא "חוף קטן". אובמה הוכרה כעיר ב-30 במרץ 1951, על אף שהאזור יושב כבר מזה מאות שנים. התעשייה העיקרית באובמה היא דייג, אך משענתה הכלכלית ברובה היא תיירות. העיר מייצרת מקלות אכילה ואביזרי אגט. העיר אובמה זכתה לתהודה עולמית ופרסום הואיל והיא חולקת את שמה עם נשיא ארצות הברית ברק אובמה. זה התחיל כשאובמה ב-2006, אז כסנאטור, העניק ריאיון לטלוויזיה היפנית, ובו ציין כי במהלך שהותו בנמל התעופה טוקיו נריטה, הפקיד שבחן את דרכונו אמר כי הוא מגיע מן העיר אובמה. עיריית אובמה שמעה על הראיון, וראש העיר טושיו מורקאמי מתנה ייחודית תקליט DVD על העיר ומכתב המברכו. עם התקדמותו של הקמפיין של הסנאטור אובמה לנשיאות ארצות הברית, החלו להימכר בעיר פוסטרים ומוצרים העוסקים בו ומקדמים את מסע הבחירות שלו. הנשיא אובמה הודה לעיר על תרומתה וייחסה אליו, באומרו כי הוא מצפה להמשך החברות והשותפות עם העיר ובין ארצות הברית ליפן. ישנם מספר יפנים עם שם המשפחה אובמה. על אף שמוצאו של הנשיא אובמה הוא קנייתי, אין זה בלתי נפוץ כי יפנים ומזרח-אפריקאים נושאים שם זה או דומה לו. כתוצאה מניצחונו של אובמה בבחירות ב-2008, הצהיר ראש העירייה של אובמה כי בכוונתו להציב פסל של הנשיא האמריקאי בבניין העירייה, כסימן לחגוג את "הרגע ההיסטורי של השם אובמה". ב-20 בינואר 2009, ביום בו הושבע ברק אובמה לנשיאות, חגגה העיר היפנית את המאורע בחגיגות ברחבי העיר. במהלך ביקור בטוקיו בנובמבר 2009, ציין הנשיא אובמה את הקשר בינו ובין העיר היפנית אובמה בנאומו. לעיר אובמה שלוש ערים תאומות: יפן קווגואה, סאיטאמה, יפן קוריאה הדרומית גונגג'ו (אנ'), קוריאה הדרומית יפן נארה, יפן בניין העירייה מקדש Myotsu-ji מפרץ אובמה חוף סוטומו Wakasa-Hiko-jinja מדיה וקבצים בנושא אובמה בוויקישיתוף אתר האינטרנט הרשמי של אובמה (באנגלית) אתר האינטרנט הרשמי של אובמה (ביפנית) אובמה, ברשת החברתית פייסבוק אובמה, ברשת החברתית אקס (טוויטר) Staff (2008-11-05). "Japanese City of Obama Celebrates Namesake's Victory". Associated Press. FOX News Network, LLC. ארכיון מ-2015-04-24. נבדק ב-2015-04-24. Obama, which means 'little beach' in Japanese, is a former fishing town that now relies almost entirely on tourism.